નવી દિલ્હીઃ દિલ્હીના બુરાડી વિસ્તારમાં એક પરિવારના 11 લોકોના મોતનું રહસ્ય હજુ સુધી ઉકેલાયું નથી. ઘરમાં 11 લોકો ઉપરાંત એક પાળતું કૂતરો જેકી પણ હતો. જે ધાબા પર બાંધેલો મળ્યો હતો. સમગ્ર પરિવાર પાળતું કૂતરા જેકીને ખુબ પ્રેમ કરતો હતો. રાત્રે સૂતા પહેલા પરિવારના લોકો જેકી સાથે રમતા હતા. તેને ઘર અને દુકાનની સુરક્ષા માટે લાવ્યા હતા. ‘જેકી’ લલિત અને ભાવેશને એટલો પ્રેમ કરતો હતો કે જ્યાં તેઓ ઘરે આવી જેકી સાથે મસ્તી ન કરે ત્યાં સુધી જેકી ખાવાનું ખાતો નહોતો. ઘણી વખતે જેકી લલિતની પ્લાયવૂડની દુકાન પર જઈને પણ બેસતો હતો.